Ghid de utilizare VAIO

Referinţă

# Note privind utilizarea cartelelor de memorie SD

Înainte de a utiliza cartele de memorie SD, citiţi următoarele măsuri de precauţie pentru o utilizare corectă.

- Nu lăsaţi cartelele de memorie SD la îndemâna copiilor. Există riscul ca aceştia să le înghită.

- Nu atingeţi conectorul cartelei de memorie SD cu degetele sau cu obiecte metalice.

- Cartela de memorie SD conţine componente electronice sensibile. Nu o loviţi, nu o îndoiţi şi nu o scăpaţi.

- Nu dezasamblaţi şi nu modificaţi o cartelă de memorie SD.

- Nu udaţi cartela de memorie SD.

- Nu o utilizaţi şi nu o depozitaţi în locuri expuse la:

- Temperatură extremă, precum într-o maşină parcată la soare

- Lumină solară directă

- Umiditate ridicată sau substanţe corozive

- Praf excesiv

- Asiguraţi-vă că utilizaţi cartele de memorie SD şi adaptoare care respectă standardele acceptate de computerul VAIO. Cartelele şi adaptoarele necompatibile se pot bloca în fantă, ducând la deteriorarea computerului.

- Nu puteţi scrie date pe o cartelă de memorie SD protejată la scriere.

- Este recomandată copierea de rezervă a datelor importante.

- Datele stocate se pot pierde sau deteriora, dacă:

- Scoateţi cartela de memorie SD sau opriţi computerul VAIO în timp ce indicatorul luminos de acces media este aprins.

- Utilizaţi o cartelă de memorie SD într-un loc unde electricitatea statică sau zgomotul electric poate afecta cartela.

- Atunci când transportaţi o cartelă de memorie SD, asiguraţi-vă că o puneţi în carcasa sa pentru a evita electricitatea statică.

- Înainte de a utiliza o cartelă de memorie SD cu un alt dispozitiv decât un computer, precum o cameră digitală sau un dispozitiv audio portabil, formataţi (iniţializaţi) cartela de memorie SD utilizând dispozitivul.
  Este posibil ca unele dispozitive să nu accepte formatul de fişiere pentru computere şi să vă prezinte un mesaj prin care să vă recomande formatarea cartelei de memorie SD. În acest caz, copiaţi datele de pe cartelă pe computerul VAIO şi formataţi cartela utilizând dispozitivul respectiv. Toate datele de pe cartela de memorie SD se vor şterge în momentul în care o formataţi.
  Consultaţi manualul primit împreună cu dispozitivul pentru mai multe informaţii.

- Nu introduceţi obiecte străine în fanta cartelei de memorie SD.

- Fanta cartelei de memorie SD poate fi utilizată doar pentru citirea/scrierea de cartele de memorie acceptate şi nu poate fi utilizată în alte scopuri.

- Cartelele de memorie SD (până la 2 GO), cartelele de memorie SDHC (până la 32 GO) şi cartelele de memorie SDXC (până la 64 GO), disponibile până în luna septembrie 2012 au fost testate şi s-au dovedit a fi compatibile cu computerul VAIO. În orice caz, nu se garantează compatibilitatea tuturor cartelelor de memorie SD, a cartelelor de memorie SDHC sau a cartelelor de memorie SDXC cu acest computer.

- Fanta pentru cartele de memorie SD de pe computerul VAIO computer nu acceptă caracteristica de protecţie a drepturilor de autor a cartelelor de memorie SD, SDHC şi SDXC.

- Nu încercaţi să introduceţi în fantă un alt tip de cartelă de memorie sau de adaptor pentru cartele de memorie. O cartelă de memorie sau un adaptor pentru cartele de memorie necompatibil se poate bloca în fantă şi poate duce la deteriorarea computerului VAIO.

- Unele tipuri de cartele de memorie SD, de exemplu cele cu UHS (caracteristica de transfer de date la viteze foarte mari - Ultra High Speed), pot deveni extrem de fierbinţi din cauza accesului continuu la cartelele de memorie. În astfel de situaţii, aşteptaţi un timp înainte de a scoate cartela de memorie, până aceasta se răceşte.

Subiect asociat
Introducerea cartelelor de memorie SD
Scoaterea cartelelor de memorie SD