Ghid de utilizare VAIO

Referinţă

# Note privind utilizarea „Memory Stick”

Înainte de a utiliza „Memory Stick”, citiţi următoarele măsuri de precauţie pentru o utilizare corectă.

- Nu lăsaţi suportul „Memory Stick” la îndemâna copiilor. Există riscul ca aceştia să le înghită.

- Nu atingeţi conectorul „Memory Stick” cu degetele sau cu obiecte din metal.

- „Memory Stick” conţine componente electronice sensibile. Nu o loviţi, nu o îndoiţi şi nu o scăpaţi.

- Nu dezasamblaţi şi nu modificaţi suportul „Memory Stick”.

- Nu udaţi suportul „Memory Stick”.

- Nu o utilizaţi şi nu o depozitaţi în locuri expuse la:

- Temperatură extremă, precum într-o maşină parcată la soare

- Lumină solară directă

- Umiditate ridicată sau substanţe corozive

- Praf excesiv

- Asiguraţi-vă că utilizaţi suporturi „Memory Stick” şi adaptoare care respectă standardele acceptate de computerul VAIO. Cartelele şi adaptoarele necompatibile se pot bloca în fantă, ducând la deteriorarea computerului.

- Nu puteţi scrie date pe un suport „Memory Stick” protejat la scriere.

- Este recomandată copierea de rezervă a datelor importante.

- Datele stocate se pot pierde sau deteriora, dacă:

- Scoateţi „Memory Stick” sau opriţi computerul VAIO în timp ce indicatorul luminos de acces media este aprins.

- Utilizaţi un suport „Memory Stick” într-un loc unde electricitatea statică sau zgomotul electric poate afecta cartela.

- Atunci când transportaţi un suport „Memory Stick”, asiguraţi-vă că îl puneţi în carcasa sa pentru a evita electricitatea statică.

- Înainte de a utiliza un suport „Memory Stick” cu un alt dispozitiv decât un computer, precum o cameră digitală sau un dispozitiv audio portabil, formataţi (iniţializaţi) suportul „Memory Stick” utilizând dispozitivul respectiv.
  Este posibil ca unele dispozitive să nu accepte formatul de fişiere pentru computere şi să vă prezinte un mesaj prin care să vă recomande formatarea suportului „Memory Stick”. În acest caz, copiaţi datele de pe „Memory Stick” pe computerul VAIO şi formataţi suportul „Memory Stick” utilizând dispozitivul respectiv. Toate datele de pe „Memory Stick” se vor şterge în momentul în care îl formataţi.
  Consultaţi manualul primit împreună cu dispozitivul pentru mai multe informaţii.

- Nu introduceţi obiecte străine în fanta „Memory Stick”.

- Fanta „Memory Stick” poate fi utilizată doar pentru citirea/scrierea de suporturi „Memory Stick” acceptate şi nu poate fi utilizată în alte scopuri.

## Note privind utilizarea „Memory Stick Duo”

Când utilizaţi „Memory Stick Duo”, nu utilizaţi un stilou cu vârf subţire pentru a scrie pe eticheta lipită pe „Memory Stick Duo”. Exercitarea de presiune asupra suportului poate deteriora componentele interne.

## Note privind utilizarea „Memory Stick Micro”

- Înainte de a utiliza „Memory Stick Micro” („M2”), asiguraţi-vă că îl introduceţi într-un adaptor „M2” Duo. Dacă introduceţi suportul fără adaptor direct în fanta „Memory Stick Duo”, s-ar putea ca acesta să nu mai poată fi scos.

- Nu lăsaţi adaptoarele „Memory Stick Micro” şi „M2” Duo la îndemâna copiilor. Acestea sunt dăunătoare dacă sunt înghiţite.

Subiect asociat
Despre „Memory Stick”
„Memory Stick” compatibil
Introducerea unui dispozitiv „Memory Stick”
Scoaterea unui dispozitiv „Memory Stick”
Formatarea suportului „Memory Stick”